Néstor Lorenzo

Néstor Gabriel Lorenzo (født 1966) er en argentinsk fotballtrener og tidligere fotballspiller. Siden juni 2022 har han vært landslagstrener for .

Néstor Lorenzo startet karrieren hos  under ledelse av José Pékerman.

I 1988 fikk Lorenzo sin debut på landslaget. Han ble innkalt til landslagstroppen som deltok i australske Bicentennial Gold Cup, hvor han spilte alle lagets fire kamper i turneringen. Samme år spilte han for Argentina i Sommer-OL.

I 1989 ble Néstor Lorenzo kjøpt av den nyopprykkede italienske klubben  til den forestående sesongen i Serie A. Bari hadde ingen utenlandske spillere i stallen fra før av, og ville forsterke laget ved å fylle utenlandskvoten på tre spillere ved å kjøpe inn Néstor Lorenzo sammen med brasilianerne Gerson Caçapa og João Paulo. I motsetning til de to brasilianerne, klarte ikke Lorenzo helt å leve opp til forventningene.

Lorenzo var jevnlig involvert med landslaget fram mot VM-sluttspillet i 1990, og var således blant 
landslagstrener Carlos Bilardo utvalgte til mesterskapet i Italia.
Under oppladningen til VM scoret han kampens eneste mål da Argentina slo det nordirske klubblaget  i en treningskamp i Belfast 3. april 1990.
På åpningsdagen av VM spilte Lorenzo på høyresiden av midtbanen da Argentina røk på et overraskende tap for . Mot  i gruppespillets andre kamp ble Lorenzo byttet inn i andre omgang for Pedro Monzón i lagets trebackslinje. Deretter forble Lorenzo på benken inntil finalen. I finalen startet Lorenzo på venstresiden av midtbanen for Julio Olarticoechea, som var en av fire argentinske spillere som måtte sone suspensjon den kampen. Finaletapet for  ble Lorenzos siste landskamp.

En overgang til  hadde vært på trappene etter VM. Da den gikk i vasken, fikk landsmannen Osvaldo Ardiles sikret seg Lorenzos signatur for . Sesongen i forveien hadde Ardiles ført Swindon til opprykk til den engelske toppdivisjonen, bare for å bli nektet opprykket grunnet økonomisk rot i klubbledelsen. I første omgang ble Lorenzo signert på lån i starten av november. Lorenzo gjorde umiddelbart et solid inntrykk med mål i ligadebuten. Før året var omme var overgangen gjort permanent for en sum på £160 000. Imidlertid opplevde klubben økonomiske problemer og laget en nedadgående formkurve. I mars 1991 forlot Ardiles klubben for å ta over trenerjobben i . Da Glenn Hoddle ble ansatt som spillende trener, mistet Lorenzo plassen på laget. Hoddle valgte å kjøpe Shaun Taylor fra  som ny partner til Colin Calderwood i midtforsvaret, og satte seg selv på laget som libero. Rykter skulle ha det til at Bari hadde krav på ytterligere £400 000 hvis Lorenzo nådde et visst antall spilte kamper, hvilket skal ha vært en medvirkende årsak til at Hoddle ikke ville bruke ham. Lorenzo forlot Swindon ved kontraktens utløp sommeren 1992, for å vende hjem til Argentina. Han fortsatte karrieren i hjemlandet for , , Ferro Carrol Oeste og  før han avrundet karrieren som spiller.

VM-medaljer 
 1990  Italia -  Sølv i fotball

Referanser

Eksterne lenker 
 

Argentinske fotballspillere
Argentinske landslagsspillere i fotball for herrer
Deltakere for Argentina under Sommer-OL 1988
Fotballspillere under Sommer-OL 1988
Spillere i Fotball-VM 1990
Fotballspillere for AS Bari
Fotballspillere for Swindon Town FC
Fotballspillere for Argentinos Juniors
Fotballspillere for CA San Lorenzo de Almagro
Fotballspillere for Club Atlético Banfield
Fotballspillere for Ferro Carril Oeste
Fotballspillere for Boca Juniors
Trenere for Colombias herrelandslag i fotball
Personer fra provinsen Buenos Aires